stanford-oval/wikipedia huggingface dataset:
Pesäpallon miesten Mestaruussarjan kausi 1962
Mestaruussarja > Ottelut

| Joukkue | IK | VV | TMP | JK | PuMu | HNU | IPV | KPL | HP | LMV | PKP | NJ | PT | Oku | OuL |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Ilmajoen Kisailijat |  |  | 7-10 |  | 4-4 |  | 9-2 | 10-3 |  |  | 11-1 |  |  | 9-3 | 13-2 |
| Vimpelin Veto | 4-6 |  |  |  |  |  |  | 15-6 |  | 17-2 | 8-5 |  | 16-1 | 6-4 | 20-4 |
| Työväen Mailapojat |  | 3-3 |  | 3-4 |  |  |  | 8-5 |  | 9-6 | 4-2 | 10-7 | 5-2 |  |  |
| Jyväskylän Kiri | 4-6 | 9-10 |  |  | 7-7 |  |  | 5-5 |  | 17-2 |  | 12-6 | 23-8 |  |  |
| Puna-Mustat |  | 4-13 | 4-4 |  |  | 7-14 |  | 5-3 |  | 4-2 |  |  |  | 14-0 | 8-2 |
| Hongikko | 7-9 | 7-11 | 13-1 | 3-7 |  |  |  |  | 13-6 |  |  | 16-2 |  |  | 11-8 |
| Imatran Pallo-Veikot |  | 6-15 | 2-4 | 3-2 | 8-4 | 3-6 |  |  |  | 2-3 |  | 6-5 |  |  |  |
| Kouvolan Pallonlyöjät |  |  |  |  |  | 4-3 | 2-2 |  | 5-4 |  | 4-2 | 7-14 |  | 17-1 | 6-7 |
| Haminan Palloilijat | 1-5 | 4-4 | 2-4 | 5-2 | 2-7 |  | 5-1 |  |  |  | 4-3 |  |  |  |  |
| Lahden Mailaveikot | 8-10 |  |  |  |  | 2-26 |  | 10-7 | 4-7 |  | 13-4 |  | 6-3 | 8-0 |  |
| Puurtilan Kisa-Pojat |  |  |  | 2-7 | 12-0 | 3-1 | 3-1 |  |  |  |  | 8-7 | 3-5 | 16-6 |  |
| Nurmon Jymy | 7-9 | 0-3 |  |  | 6-6 |  |  |  | 3-3 | 10-3 |  |  | 4-0 |  | 10-5 |
| Helsingin Pallo-Toverit | 5-8 |  |  |  | 3-10 | 13-8 | 4-5 | 0-8 | 9-2 |  |  |  |  | 1-5 |  |
| Outokummun Partio |  |  | 3-7 | 8-12 |  | 5-4 | 1-2 |  | 3-4 |  |  | 8-6 |  |  | 11-4 |
| Oulun Lippo |  |  | 2-13 | 4-8 |  |  | 3-6 |  | 3-1 | 3-6 | 7-4 |  | 3-8 |  |  |
Lyöjätilasto

| Sij>  | Pelaaja | Joukkue | Kunnarit | Lyödyt | Yhteensä |
| --- | --- | --- | --- | --- | --- |
| 1. | Markus Lakaniemi | Vimpelin Veto | 3 | 28 | 31 |
| 2. | Rauno Latvala | Vimpelin Veto | 0 | 24 | 24 |
| 3. | Pentti Katainen | Työväen Mailapojat | 1 | 22 | 23 |
| 3. | Ismo Maanola | HoNsU | 1 | 22 | 23 |
| 5. | Antero Viherkenttä | Kouvolan Pallonlyöjät | 1 | 20 | 21 |
| 6. | Jussi Kiikeri | Ilmajoen Kisailijat | 3 | 17 | 20 |
| 6. | Tapani Kantola | Nurmon Jymy | 3 | 17 | 20 |
| 8. | Reijo Salo | Jyväskylän Kiri | 1 | 19 | 20 |
| 9. | Aatto Koivu | Ilmajoen Kisailijat | 3 | 16 | 19 |
| 10. | Esa Risku | Nurmon Jymy | 0 | 16 | 16 |
Naisten mestaruussarja

Naisten mestaruuden voitti Työväen Mailapojat
Palkinnot

| Palkinto | Pelaaja | Joukkue |
| --- | --- | --- |
| Vuoden pesäpalloilija | Markus Lakaniemi | Vimpelin Veto |
| Vuoden lukkari | Heikki Kujala | Puna-Mustat |
| Lyöjäkuningas | Markus Lakaniemi | Vimpelin Veto |
| Etenijäkuningas | Paavo Hietanen | HoNsU |
| Vuoden naispesäpalloilija | Tuula Salonen | Työväen Mailapojat |
| Lyöjäkuningatar | Marjatta Lepistö | Työväen Mailapojat |
| Etenijäkuningatar | Tuula Salonen | Työväen Mailapojat |
| vuoden tuomari | Keijo Takamäki |  |
Aiheesta muualla

https://kotisivukone.fi/files/vessix.kotisivukone.com/Pesis/seurat/jyvskyln_kiri_1930-2007.xls (latautuva Excel-taulukko)
Enroth

Enroth on muun muassa seuraavien henkilöiden sukunimi:
Benjamin Enroth (s. 1989), suomalainen laulaja
Erik Enroth (1917–1975), suomalainen taidemaalari
Jhonas Enroth (s. 1988), ruotsalainen jääkiekkomaalivahti
Lina Enroth (1851–1921), suomalainen opettaja ja kirjailija
Pepe Enroth (s. 1958), suomalainen laulaja
Sara Hildén, vuosina 1949–1962 Sara Hildén-Enroth (1905–1993), suomalainen liikenainen ja taidemesenaatti.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Peräjärvi (Orivesi)

| Peräjärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Orivesi
Koordinaatit:  61°48′38″N, 24°13′47″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Leppähampaanjoen valuma-alue (35.75)
Laskujoki:  suo-oja Jouttijokeen 
Järvinumero:  35.754.1.031
Mittaustietoja
Pinnankorkeus:  178,8 m  
Rantaviiva:  0,458 km  
Pinta-ala:  1,304 ha  
Saaria:  ei saaria 
 fiPeräjärvi 
Peräjärvi  on Pirkanmaalla Orivedellä Siikanevan eteläpuolella sijaitseva järvi.
Maantietoa

Järven pinta-ala on 1,3 hehtaaria ja se on 200 metriä pitkä ja 100 metriä leveä. Se sijaitsee Siikanevan eteläpuolisen järviylängön itäreunalla ja Multimättäänmaan eteläosassa. Järvellä ei ole kartan mukaan saaria ja se on autio. Sen rantaviivan pituus on 450 metriä ja sen rannat ovat suota. Järven länsipuolella sijaitsee samalla suolla toinen nimetön lampi.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Leppähampaanjoen valuma-alueella (35.75), jonka Huikonjoen valuma-alueeseen (35.754) se kuuluu. Järven vedenpinnan korkeus on 178,8 metriä mpy. Siihen on johdettu yksi metsäoja, ja sen laskuoja lähtee järven itärannasta kohti kaakkoa. Se on johdettu suoalueen kuivatusojiin, joiden johto-oja laskee koillisessa Jouttijokeen aivan Jouttiniityn alapuolelle.
Historiaa

Vuoden 1957 peruskartassa ei Peräjärvellä ollut vielä ojia, mutta vuoden 1977 kartassa sille oli jo kaivettu laskuoja. Vuoden 1986 karttaan oli järven lähialueille merkitty metsäteitä.
Peter Cellier

Peter Cellier vuonna 2007.
Peter Cellier (s. 12. heinäkuuta 1928) on englantilainen näyttelijä. Hän on näytellyt teatterissa, televisiossa ja elokuvissa. Hän on näytellyt muun muassa televisiosarjassa Kyllä, herra ministeri ja sen jatkosarjassa Kyllä, herra pääministeri. Cellier on Royal National Theatre Companyssa.
Elokuvat

Morgan – toivoton tapaus (1966)
Young Winston (1972)
Luther (1973)
Don't Just Lie There, Say Something! (1973)
Man About the House (1974)
Man Friday (1975)
Barry Lyndon (1975)
Jappervokki (1977)
Crossed Swords (1977)
Rain of Fire (1977)
The Pumaman (1980)
Breaking Glass (1980)
Tulivaunut (1981)
And the Ship Sails On (1983)
The Last Days of Pompeii (1984)
Hotelli Firenzessä (1985)
Clockwise (1986)
Out of Order (1987)
Personal Services (1987)
Talo jalavan varjossa (1992)
Bhaji on the Beach (1993)
Pitkän päivän ilta (1993)
Stanley's Dragon (1994)
Mrs. Dalloway (1997)
Ladies in Lavender (2004)
Sarjat

Softly, Softly (1966–1969)
Bergerac (1981–1991)
Doctor Who (1963–1989)
Pokka pitää (1990–1991)
Kyllä, herra ministeri (1980–1982)
Kyllä, herra pääministeri (1986–1988)
Aiheesta muualla

Peter Cellier Internet Movie Databasessa. (englanniksi)
Enrollment Act

| Enrollment Act of 1863 |
| --- | --- |
Oikea nimi:  An Act for enrolling and calling out the national Forces, and for other Purposes
Vaikutusalue:   Yhdysvallat
Hyväksytty:  23. helmikuuta 1863
Voimassa:  3. maaliskuuta 1863
Enrollment Act aiheutti ajoittain levottomuuksia kansan keskuudessa. Kuvassa liittovaltion joukot ottavat yhteen mellakoivan työväenluokan kanssa New Yorkin kutsuntamellakassa.
Enrollment Act (tunnetaan myös nimillä Civil War Military Draft Act ja Conscription Act of 1863) oli sisällissodan runtelemassa Yhdysvaltain Unionissa vuonna 1863 hyväksytty laki, jolla pyrittiin saamaan lisää sotilaita armeijan palvelukseen. Lain taustalla oli vapaaehtoisten sotilaiden vähentyminen sisällissodan pitkittyessä. Enrollment Act velvoitti kaikkia Unionin alueella asuvia terveitä 20-45-vuotiaita miehiä sekä kansalaisuushakemuksen jättäneitä maahanmuuttajia[lähde? ] ilmoittautumaan armeijan palvelukseen. Palvelukseen määrättävät miehet valittiin arvonnoilla. Koska afroamerikkalaisilla ei vielä tuolloin ollut Yhdysvaltain kansalaisuutta, oli heidät vapautettu palveluksesta. Lakiehdotus hyväksyttiin Yhdysvaltain kongressissa 3. maaliskuuta 1863 ja samalla se korvasi vuoden 1862 miliisilain.
Enrollment Actiin kuului mahdollisuus välttää asepalvelus, mikäli henkilö maksoi liittovaltiolle 300 dollaria (vertailun vuoksi mainittakoot, että tavallisen työväenluokkaisen miehen vuositulot olivat usein alle 500 dollaria) tai sai hankittua itselleen sijaisen asepalvelukseen. Tämä aiheutti suurta ärtymystä kansassa ja lakia pilkattiinkin yleisellä hokemalla "rich man's war, poor man's fight" (suom. Rikkaan miehen sota, köyhän miehen taistelu). Vaikka varakkaat miehet pystyivätkin halutessaan välttämään sotilaspalveluksen, oli pohjoisvaltioiden armeijassa kuitenkin likimain yhtä paljon varakkaita miehiä kuin pohjoisvaltioiden väestössä keskimäärin. Ostetun vapautuksen lisäksi mustien vapauttaminen palveluksesta aiheutti paikoittain vihanpurkauksia alueen mustaa väestöä kohtaan[lähde? ]. Suurin ja tunnetuin Enrollment Actin aiheuttamista levottomuuksista oli New Yorkin kutsuntamellakka, joissa satoja ihmisiä kuoli valkoisten työläisten, mustien ja liittovaltion joukkojen välisissä yhteenotoissa neljän päivän aikana.
Etelävaltioissa oltiin jo ennen Enrollment Actia hyväksytty hyvin samankaltainen laki, joka velvoitti nuoria miehiä värväytymään armeijaan. Myös Etelävaltioissa mies pystyi kuitenkin ostamaan itselleen vapautuksen asepalveluksesta, minkä lisäksi suurten orjaplantaasien omistajat oli automaattisesti vapautettu palveluksesta. Nämä erioikeudet herättivät Etelävaltioiden talonpojissa samanlaista ärtymystä kuin Enrollment Act Pohjoisvaltioissa.
Palawa kani

| Palawa kani> Tiedot |
| --- | --- |
Alue:  Tasmania
Puhujia:  ?
Kirjaimisto:  latinalainen
Kielitieteellinen luokitus
Kielikunta:  keinotekoinen
Kieliryhmä:  elvytetty kieli
 Ohje 
Palawa kani on Tasmanian Aboriginal Centren vuodesta 1992 eteenpäin kehittämä keinotekoinen kieli, joka on yhdistelmä aiemmista tasmanialaisista kielistä. Se perustuu rekonstruoituun sanastoon niistä kielistä, joita itäiset Tasmanian aboriginaalit ovat kerran puhuneet. Kielen pohjana on käytetty aineistoa pääasiassa itäisistä ja koillisista tasmanialaiskielistä sekä Flinders Islandin lingua francasta. Tasmanian Aboriginal Centre haluaa pitää kielen salaisena, kunnes se on vakiintunut yhteisöön, ja ilmoittaa olevansa kielen tekijänoikeuksien haltija. Kielet eivät kuitenkaan ole tekijänoikeuksien alaisia Australian tai kansainvälisenkään lain mukaan.
Nimi palawa kani merkitsee "aboriginaalien puhetta"; kieli on ainoa alkuperäiskieli nykyisessä Tasmaniassa (lutruwita).
Tausta

Tasmanialaiset kielet kuolivat sukupuuttoon nk. Mustan sodan ja brittien Tasmanian asuttamisen jälkeen. Kielten viimeinen äidinkielinen puhuja Fanny Cochrane Smith kuoli vuonna 1905.
Vuonna 1972 kielitieteilijät Robert M.  W. Dixon ja Terry Crowley selvittivät Australian aboriginaalien tutkimuslaitoksen rahoittamassa projektissa tasmanialaisten kielten rekonstruointimahdollisuuksia olemassa olevien tietojen perusteella. Tähän sisältyi kahden Fanny Cochrane Smithin tyttärentyttären haastattelu, jonka tuloksena saatiin kuitenkin vain viisi sanaa, yksi lause ja eräs lyhyt laulunpätkä. He eivät löytäneet "käytännöllisesti katsoen mitään tietoja kieliopista ja leipätekstistä" ja totesivat, että tasmanialaisista kielistä on mahdotonta löytää juurikaan kielitieteellisesti mielenkiintoisia tietoja. Projekti keskeytettiin.
1900-luvun lopulla Tasmanian Aboriginal Centre aloitti uudelleen projektin, jonka tarkoituksena oli alkuperäiskansojen kielen rekonstruointi. Aineistojen niukkuuden vuoksi palawa kani muodostettiin yhdistelmänä arviolta noin kahdentoista eri alkuperäiskielen aineistosta. Kaikkiaan saatiin kokoon runsaat kaksisataa sanaa, lausetta ja laulunpätkää yli kolmestakymmenestä eri lähteestä. Toisin kuin pelättiin, niukasta lähdeaineistosta huolimatta kielelle on onnistuttu luomaan omaperäinen kielioppi, joka poikkeaa englannin kieliopista. Kielessä on mm. omanlainen monikkomuoto ja sanajärjestys sekä joukko loppuliitteitä tiettyjen toimintojen merkitsemiseksi. Lisäksi alkuperäisaineistossa löydettiin virheitä; esimerkiksi tervehdykseksi kuvitellun sanan tahwattya (palawa kanissa kirjoituasu takwatja) sama kerääjä on kääntänyt neljällä eri tavalla: äsken mainitun lisäksi huudahdus "Voi minua!" sekä substantiivit "yskä" ja "katarri", joista viimeksi mainittu on ilmeisesti oikein.
Lähdeaineisto

Kaksi palawa kanin leksikaalisen ja kielellisen aineiston ensisijaista lähdettä ovat Brian Plomleyn vuonna 1976 tekemät sanaluettelot sekä Crowleyn ja Dixonin 1981 Tasmaniaa käsittelevät luvut, joita on täydennetty arkistotutkimuksilla. Lähdekielinä on käytetty koillistasmanialaisten ja itätasmanialaisten kielikuntien kieliä, koska niiden puhujat olivat nykyisen palawaväestön esi-isiä ja niistä on säilynyt eniten materiaalia. Yleensä englanninkielisissä yhteyksissä valitaan yksi tasmanialainen sana, mutta niistä esiintyy erilaisia muunnelmia, kuten palawa ja pakana, jotka tulevat eri kielistä ja tarkoittavat molemmat Tasmanian alkuperäisasukasta.
Sanat on rekonstruoitu englanninkielisistä kirjoitusasuista, joissa ne on kirjattu. Esimerkiksi vuonna 1830 Hobartin paikalliseksi nimeksi kirjattiin sekä nib.ber.loon.ne että niberlooner, joiden perusteella oikean muodon on arveltu olleen suunnilleen nipaluna.
Kielen asema

Palawa kani kehitettiin 1990-luvulla Tasmanian Aboriginal Centren kieliohjelmassa, johon kuuluivat Theresa Sainty, Jenny Longey ja June Sculthorpe. Keskus haluaa ylläpitää kielen säilymistä kieliyhteisössä siihen saakka, kunnes yhteisö on omaksunut sen. Projekti on kokonaan yhteisöpohjainen, eikä kieltä opeteta valtion kouluissa, vaan erilaisissa koulun jälkeisissä tapahtumissa, järjestetyillä leireillä ja matkoilla. Erityisesti nuoret ovat innostuneet kielestä, ja yhä useammat ihmiset pystyvät käyttämään kieltä jossain määrin, jotkut hyvinkin sujuvasti, vaikka kehittäjät vaativat, että muiden kuin alkuperäiskansoihin kuuluvien on tehtävä virallinen hakemus keskukseen, mikäli he haluavat käyttää kieltä.
Australialainen animaatiosarja Little J & Big Cuz oli ensimmäinen televisio-ohjelma, jossa oli kokonaan palawakaninkielinen jakso. Se lähetettiin NITV-verkossa vuonna 2017. Lutana Spotswood piti palawakaninkielisen muistopuheen Tasmanian pääministerin Jim Baconin hautajaisissa vuonna 2004. Vuonna 2018 Nightingalesta tuli ensimmäinen merkittävä elokuva, jossa käytettiin palawa kania. Palawakaninkielisiä nimiä käytetään myös lukuisissa opasteissa Tasmanian suojelluilla alueilla; esimerkiksi kunanyi on hyväksytty Mount Wellingtonin viralliseksi nimeksi ja entinen Asbestos Rangen kansallispuisto tunnetaan nykyisin nimellä Narawntapun kansallispuisto.
Nykyään Tasmanian alkuperäiskansat käyttävät palawa kania melko yleisesti eri tilanteissa, kuten koulutusympäristöissä seremonioiden aikana ja virallisissa tehtävissä. Kielellä on tuotettu digitaalista materiaalia ja julisteita, ja ihmisiä kannustetaan käyttämään palawa kania kotonaan. Vähitellen myös Tasmanian eurooppalaisperäiset asukkaat ovat tottuneet kuulemaan ja näkemään ympäristössään palawa kania. Kielellä on kirjoitettu myös musiikkikappaleita ja televisiomainoksia.
Kielen asema > Viralliset paikannimet

Joitakin palawakaninkielisiä paikannimiä on virallistettu vuonna 2013 osana Tasmanian hallituksen alkuperäisväestö- ja kaksoisnimityspolitiikkaa. Näitä ovat mm. kanamaluka / Tamar-joki ja kunanyi / Mount Wellington. Myös lukuisia muita palawakaninkielisiä paikannimiä on olemassa, mutta ne eivät ole (vielä) virallisessa käytössä. Kaikki eivät kuitenkaan ole historiallisesti käytettyjä, vaan osa on myös nykyaikaisia kuvailevia nimiä. Tasmania on palawa kaniksi lutruwita, kun taas pääkaupunki Hobartin rinnakkaisnimeksi on ehdotettu nipalunaa, joka tulee George Augustus Robinsonin 16. tammikuuta 1830 tallentamasta sanasta.
Fonologia

Palawa kanin vokaalit ovat a i u ja diftongit ay ('ei') ja uy ('oi').
| 0 | 1 | 2 | 3 | 4 |
| --- | --- | --- | --- | --- |
| m |  | n | ny | ng |
| p | th | t | tj | k |
|  |  | r, l | ly |  |
| w |  |  | y |  |
Konsonanttiyhtymiä ovat pr, tr ja kr.
Kuten useimmissa australialaisissa kielissä, Tasmanian kielistä puuttuivat sibilantteja; esimerkiksi englannin sanan sugar 's' korvataan pidginenglannissa t:llä. Sama piirre on myös palawa kanissa.
Palawa kanin ääntäminen saattaa heijastaa nykyään englanninkielisessä Palawa-yhteisössä säilyneitä sanoja, mutta ei heijasta, kuinka alkuperäiset Tasmanian sanat todennäköisesti lausuttiin. Taylor (2006) toteaa, että "hankkeeseen osallistuneilla henkilöillä näyttää olevan kritiikittömästi hyväksytyt manner-Australian kielien fonologiset piirteet oppaana Palawan fonologiaan tekemättä riittävää vertailevaa analyysiä eurooppalaisten tallentimien käyttämistä oikolukuista" antaa neljä esimerkkiä:
Transkriptioissa, joissa on konsonantti + 'y', y: ntä pidetään vokaalina i tai ay huolimatta Milliganin lausunnosta, jonka mukaan se oli y:n kaltainen äänne. Sananloppuisessa asemassa 'y' ei tarkoittanut vokaalia, kuten Palawa kanissa on oletettu, vaan muodostaa digrafin toiselle konsonanteista ty (tj), ny, ly jne.
Yhtymää 'tr' pidetään konsonanttiyhtymänä, kun se oli oletettavasti pikemminkin postalveolaarinen affrikaatta, lähempänä niitä äänteitä, joita englannissa merkitään kirjaimella j tai ch.
Ennen konsonanttia tai sanan loppuun kirjoitetun 'r'-kirjaimen on tulkittu tarkoittavan pitkää vokaalia tai sellaista vokaalia, joka löytyy nykyajan Australian englanninkielisistä sanoista tällaisissa kirjoitusasuissa, mutta Tasmanian englanninkieliset transkriptorit puhuivat englannin roottisia murteita, tanskaa tai ranskaa, ja ilmeisesti r:t oli lausuttava.
Kaikkien palawa kanin sanojen on päätyttävä vokaaliin, ja oletetaan, että tasmanialaisissa sanoissa, jotka on kirjoitettu ilman loppuvokaalia, tämä vokaali on jätetty huomiotta. On kuitenkin hyvä syy ajatella, että monet Tasmanian sanat tosiasiassa päättyivät konsonanttiin, missä ne eroavat monista Manner-Australian kielistä.
Kirjoitusjärjestelmä

Palawa kania kirjoitetaan latinalaisilla aakkosilla. Kirjoitetussa muodossa käytetään vain pieniä kirjaimia, koska Tasmanian Aboriginal Centre on päättänyt olla käyttämättä isoja. Niinpä esim. Tasmania on palawa kanissa lutruwita eikä Lutruwita.
Kielioppi

Pronomineja lukuun ottamatta palawa kanin sanoja ei taivuteta. Substantiiveilla ei ole numerusta eikä verbeillä persoona- tai aikamuotoja, esimerkiksi waranta takara milaythina nara takara merkitsee 'me kävelemme, missä (paikassa) he kävelivät'.
Alkuperäisistä tasmanialaisista kielistä ei ole säilynyt käytännössä mitään kieliopillista tietoa. Ainoa leipäteksti on saarna, jota George Robinson saarnasi Brunyn saarella vuonna 1829 oltuaan siellä vain kahdeksan viikkoa. Hänen käyttämänsä tasmanialaiskieli oli oikeastaan englantia, joka sanat oli korvattu tasmanialaisilla välittämättä niiden omaperäisestä kieliopista, aivan kuten tapahtuu kontaktipidginissä. Robinsonin teksti on kuitenkin yksi tärkeimmistä lähteistä palawa kanille.
Kielioppi > Pronominit

Palawa kanissa on kahdenlaisia pronomineja.
|  | yksikkö | monikko |
| --- | --- | --- |
| 1 | mina | waranta |
| 2 | nina | waranta |
| 3 | nina | nara |
Sanaan mapali 'moni, monet' voidaan yhdistää esim. sana nara 'he'.
|  | yksikkö | monikko |
| --- | --- | --- |
1: mana
| 2 | nanya | mana |
| 3 | nanya | nika |
Sanaa mapali 'moni, monet' voidaan käyttää erottamaan sana mana 'minun' sanasta mana-mapali 'meidän, teidän'.
Sana nika tarkoittaa myös 'tämä', kuten ilmauksessa milaythina nika 'heidän maitaan / tätä maata'.
Kielioppi > Lukusanat

Palawa kanin numeraalit ovat:
| 0 | 1 | 2 | 3 | 4 | 5 | 6 | 7 | 8 | 9 |
| --- | --- | --- | --- | --- | --- | --- | --- | --- | --- |
| 1 | 2 | 3 | 4 | 5 | 6 | 7 | 8 | 9 | 10 |
| pama | paya | luwa | wulya | mara | nana | tura | pula | tali | kati |
Kymmentä ylemmät numerot on muodostettu yhdistämällä näitä, esim. pamakati on 11, payakati 12 jne. Kymmeniä merkitään lisäämällä numeroon pääte -ka, esim. payaka on 20, luwaka 30 jne. Satoja ja tuhansia merkitään päätteillä -ki ja -ku: pamaki 100, maraki 500, pamaku 1000, taliku 9000 jne.
Kielinäyte

Seuraava näyte on Tasmanian Aboriginal Centren kieliohjelmaan kuuluva muistopuhe, jota käytettiin ensimmäisen kerran vuoden 1804 Risdon Coven verilöylyn 200-vuotispäivänä vuonna 2004.
| --- | --- |
ya pulingina milaythina mana-mapali-tu: Greetings to all of you here on our land
mumirimina laykara milaythina mulaka tara: It was here that the Mumirima people hunted kangaroo all over their lands
raytji mulaka mumirimina: It was here that the white men hunted the Mumirimina
mumirimina-mapali krakapaka laykara: Many Mumirimina died as they ran
krakapaka milaythina nika-ta: Died here on their lands
waranta takara milaythina nara takara: We walk where they once walked
waranta putiya nayri: And their absence saddens us
nara laymi krakapaka waranta-tu manta waranta tunapri nara.: But they will never be dead for us as long as we remember them.

Tekstistä on myös muita versioita, joista yhdessä on myös äänitallenne.
Aiheesta muualla

Palawa-kani program at the Tasmanian Aboriginal Centre
Dewayne Everettsmith singing a Palawa-kani song
Breathing new life into Indigenous language, 936 ABC Hobart, 15 June 2012
Kartalla näkyvät Tasmanian summittaiset etniset jakaumat ennen eurooppalaisten saapumista.
Erich Herrmann

| Mitalit> Maa:   Saksa.Miesten käsipallo. Olympialaiset  | Mitalit> Maa:   Saksa.Miesten käsipallo. Olympialaiset  | Mitalit> Maa:   Saksa.Miesten käsipallo. Olympialaiset  | Maa:   Saksa> Miesten käsipallo. |
| --- | --- | --- | --- |
|  Kultaa | Berliini 1936 | käsipallo |  |
Erich Herrmann (21. toukokuuta 1914 – 13. huhtikuuta 1989) oli saksalainen käsipalloilija ja olympiavoittaja. Hän oli mukana Saksan kultaa voittaneessa joukkueessa Berliinin olympialaisissa 1936. Herrmann pelasi turnauksessa kolme ottelua.
Emissiosumu

Orionin suuri kaasusumu.
Emissiosumu on yleisesti käytetty nimitys tähtienväliselle kaasupilvelle, joka säteilee jollakin aallonpituudella itse eli ei vain heijasta, kuten heijastussumut. Esimerkiksi Orionin tähdistön M42 on oiva esimerkki emissiosumusta. Siinä sumun sisällä olevat voimakkaasti säteilevät nuoret tähdet saavat sumun atomit virittyneeseen tilaan, jonka purkautumisen me Maan pinnalla näemme heikkona valona. Sanotaan, että tähden säteily ionisoi ympäröivää kaasua.
Emissiosumu on HII-alue

Monesti emissiosumuja kutsutaan HII-alueiksi, koska niissä on ionisoitunutta vetyä, maailmankaikkeuden yleisintä alkuainetta.
Emissiosumu laajenee korkean lämpötilan seurauksena, ja on sitä suurempi mitä kuumempi ja kirkkaampi tähti ionisoi ympäröivää kaasua.
Emissiosumun vastakohta on neutraalin, ionisoitumattoman vedyn muodostama HI-alue.
Kuuman emissiosumun laajeneminen sulkee neutraalia kaasua pylväiksi ja taskuiksi, jotka saattavat kutistua tähdiksi.
Wikimedia Commonsissa on kuvia tai muita tiedostoja aiheesta .
Pesäpallon miesten Mestaruussarjan kausi 1954

Pesäpallon SM-sarja 1954 oli tasaisempi kuin SM-sarja koskaan. Seitsemän parasta joukkuetta oli kahden pisteen sisällä ja juoksusuhteita laskettiin tarkasti mitalistien selvittämiseksi. Hamina voitti kuitenkin mestaruuden pisteen erolla seuraavaan ryhmään. Myllykoskella oli ehkäpä parhaat mahdollisuudet mestaruuteen kaksi ottelua ennen sarjan päätöstä, mutta se hävisi viimeisissä otteluissaan Tampereen Pyrinnölle ja Jyväskylän Veikoille ja jäi tiukassa kilpailussa mitalisijojen ulkopuolelle vaikka oli kauden mittaan voittanut kaikki mitalijoukkueet. Tämän lähemmäksi mitalia ei MyKV sittemmin koskaan ole päässytkään. Myös Kouvolan kohtaloksi koituivat Veikot, näiden käytyä viimeistä edellisellä kierroksella vierasvoiton Kouvolasta. Ottelu oli Kouvolan viimeinen, sillä viimeiselle kierrokselle sille oli sattunut huilivuoro. Haminan mestaruus varmistui, kun joukkue haki niukasti pisteet Katajanokan Haukoilta.

Amerikkalainen tv-yhtiö CBS esitteli kanavallaan suomalaista pesäpalloa viiden vuoden tauon jälkeen.